སྔ་ལོ་ཕྱི་ཟླ་བརྒྱད་པའི་ནང་་ཁོང་གིས་ཀེམ་སྦིརིཇ་མཐོ་རིམ་སློབ་གྲྭའི་དཔར་བསྐྲུན་ཁང་ལ་རྒྱ་ནག་གཞུང་གིས་སྣོན་ཤུགས་སྤྲད་དེ།དཔར་བསྐྲུན་ཁང་དེས་མཁས་པའི་བརྩོམ་ཡིག་མང་དག་ཞིག་དཔར་འགྲེམ་མི་བྱེད་རྒྱུའི་གནས་སྟངས་ཆགས་པའི་རྗེས།སྐུ་ཞབས་གྱིས་ཀེམ་སྦིརིཇ་མཐོ་རིམ་སློབ་གྲྭའི་དཔར་བསྐྲུན་ཁང་ལ་རྒྱ་ནག་གི་སྣོན་ཤུགས་ལ་བདག་སྤྲོད་བྱེད་རྒྱུ་མེད་པའི་མང་ཚོགས་ཀྱི་རྒྱབ་སྐྱོར་མིང་རྟགས་བསྡུ་བའི་ལས་འགུལ་ཞིག་སྤེལ་ཡོད་ལ།ཁོང་གི་རྒྱ་ནག་གི་ཚོང་དང་དཔལ་འབྱོར་གྱི་སྲིད་ཇུས་དང་མི་དམངས་ཀྱི་ཐོག་རྟོག་ཞིབ་དང་ཤེས་ཡོན་ལས་རིགས་ཐོག་སྟངས་འཛིན་དམ་དྲག་གི་སྲིད་ཇུས་སོགས་ལ་བསྟུད་མར་སྐྱོན་བརྗོད་གནང་མཁན་ཞིག་ཡིན་འདུག་ཅིང་།ཁོང་གི་ཊུ་ཊར་དྲ་ལམ་ཐོག་རྗེས་མཇུག་པ་མི་ཆིག་ཁྲི་བདུན་སྟོང་ཙམ་ཡོད་འདུག་པར་མ་ཟད།རྒྱུན་དུ་དཔལ་འབྱོར་གསར་ཤོག་ཐོག་གནས་ཚུལ་འབྲི་བརྩོམ་གནང་མཁན་ཞིག་ཀྱང་ཡིན་འདུག